| Peixe lúa |
| --- |
| Peixe lúa no *Nordsøen Oceanarium*. |
| Estado de conservación |
| Datos insuficientes |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Orde: | Tetraodontiformes |
| Familia: | Molidae |
| Xénero: | '**Mola'** |
| Especie: | ***M. mola*** |

 |
| Nome binomial |
| '**Mola mola'**(Linnaeus, 1758) |
| Probabilidade de presenza do M. molaProbabilidade de presenza do *M. mola*Probabilidade de presenza do *M. mola* |

O **peixe lúa** (*Mola mola*), ou **peixe roda** é o peixe óseo máis pesado coñecido. Ten un peso medio de mil quilogramos. Habita en augas tropicais e temperadas arredor do mundo. Semella unha testa de peixe sen cola, e o seu corpo é aplanado polos laterais. Os peixes lúa poden ser tan altos coma longos cando estenden as súas aletas dorsais e ventrais.

Teñen unha dieta que consiste principalmente en medusas. Como esta dieta é pobre en nutrientes, consómenas en grandes cantidades para desenvolverse e manter a súa medida. As femias poñen máis ovos que calquera outro vertebrado coñecido. As crías semellan peixes globos, con grandes aletas pectorais, unha aleta caudal e espiñas corporais que non son típicas dos exemplares adultos.

Os peixes lúa adultos son vulnerables a poucos predadores naturais, pero os leóns mariños, as candorcas e os tiburóns cómenos. Os peixes lúa acotío quedan accidentalmente atrapados en redes, e tamén son vulnerables a mancarse ou morrer por causa de refugallos flotantes, como bolsas de plástico.

É un membro da orde dos tetraodontiformes, que inclúe ós peixes globo, ós peixes ourizo e ós peixes bésta, cos cales comparte moitos trazos comúns.

Peixe lúa en Galicia
--------------------

As capturas desta especie son sempre accidentais e adoitan ser noticias da prensa escrita. Aínda así, a sinonimia (e variantes) que recolleu Ríos Panisse nos diferentes portos da costa galega indican unha frecuencia habitual. Ademais dos nomes indicados, *peixe lúa* e *peixe roda* (ou, simplemenmte, *roda*), nomes derivados da súa forma plana e circular, tamén recolleu o de *orellán* (ou *orelló* e *ourellán*), procedentes da similitude das aletas dorsal e ventral con grandes orellas; *peixe porco*, pola abundancia de parasitos sobre a súa pel; *petaca*, pola súa forma. Cornide, Franco Grande e Eladio Rodríguez recolleron como vulgares os nomes de *mola*, *moa* e *peixe moa*.

Prohibición do seu consumo na Unión Europea
-------------------------------------------

Entre os humanos, os peixes lúa son considerados unha exquisitez nalgunhas partes do mundo, coma no Xapón, Corea e Taiwán, pero na Unión Europea está prohibido vender a súa carne.

Notas
-----

1. ↑  Regulamento (CE) nº 853/2004, do Parlamento Europeo e do Consello, de 29 de abril de 2004, polo que se establecen normas específicas de hixiene dos alimentos de orixe animal (DO L 139, de 30.4.2004), Sección VIII: Produtos da pesca, Capítulo V: Normas sanitarias para os productos da pesca; punto E: "*Non se porán no mercado produtos da pesca derivados de peixes velenosos das seguintes familias: Tetraodontidae, Molidae, Diodontidae e Canthigasteridae*".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Peixe lúa Modificar a ligazón no Wikidata*** |

|  |  |
| --- | --- |
|  | Vexa a entrada do Galizionario acerca de  ***Peixe lúa*** |

### Bibliografía

* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. Anejo 7 (1977) de *Verba*, Universidad de Santiago de Compostela, 1977, px. 320-321.

### Ligazóns externas

* FishBase reference *(en inglés)*
* Australian Museum *(en inglés)*
* Large Pelagics Research Lab *(en inglés)*

|  |  |
| --- | --- |
| Control de autoridades | 
* Wd: Q192285
* EBID: ID
* GEC: 0274698
* MAG: 2779137930

 |

|  |  |
| --- | --- |
| Identificadores taxonómicos | 
* ADW: Mola\_mola
* DORIS: 344
* Dyntaxa: 206184
* EOL: 46570742
* EPPO: MOLAMO
* EUNIS: 124279
* FishBase: 1732
* Fossilworks: 178163
* GBIF: 5213725
* iNaturalist: 49601
* IRMNG: 10282171
* ITIS: 173414
* IUCN: 190422
* NBN: NBNSYS0000176502
* NCBI: 94237
* Soortenregister: 138395
* TAXREF: 70697
* uBio: 132155
* WoRMS: 127405

 |

|  |  |
| --- | --- |
| Identificadores | 
* UMLS: C0330085

 |